open-index/open-wikipedia-markdown huggingface dataset:
Giuseppe Mercalli

**Giuseppe Mercalli** (født 21. mai 1850 i Milano, død 19. mars 1914 i Napoli) var en italiensk katolsk prest som ble en ledende seismolog og vulkanolog. Han utviklet den såkalte Mercalliskalaen for bestemmelsen av jordskjelvstyrke.

## Liv og virke
Etter sin prestevielse studerte Mercalli geologi under Antonio Stoppani. Han ble professor ved presteseminarene i Milano og Domodossola. I 1892 kom han til universitetet i Catania, der han underviste i mineralogi og geologi, og i 1892 til universitetet i Napoli swe han underviste i vulkanologi. Fra  1911 til 1914 var han leder for Vesuvobservatoriet ved Napoli.

I 1889 utkom Mercallis bok om verdens aktive vulkaner. Mercalli utviklet i 1902 en skala for måling av jordskjelvstyrker, som han publiserte i 1903, og en kategorisering av vulkanutbrudd.

## Referanser


## Eksterne lenker
* Kort portrett 
* utførlig portrett
Nesatindane

**Nesatindane** er det platået alle tror er Kjerag. Dette fjellplatået ligger på sydsiden av Lysefjorden, i Ryfylke, Rogaland, og ligger 984&nbsp;moh . Den delen der Kjeragbolten sitter, ligger ca.300&nbsp;m fra denne toppen. Kjerag ligger ca. 2&nbsp;km sørvest for den berømte Kjeragsbolten.

Stedet er et kjent turistmål i regionen. I 2006 hadde Kjerag/Øygardstølen 27&nbsp;375 besøkende. Turstien til Kjerag starter ved Øygardstølen &ndash; en restaurant 640&nbsp;m over Lysebotn. Ved normal gange tar turen vel to timer i kupert og bratt lende, én vei. Fra 2008 er det tilbud om guiding inn til Kjerag i sommersesongen.
Informasjon, betalt parkering, toalett ved startpunktet for turen.

Dette stedet er også mange BASE-hoppere drøm, og flere stunt blir også utført ved fjellplatået. I august 2006 gikk Christian Schau på slakkline 1000 meter over Lysefjorden. Da stuntet ble utført var det verdens høyeste slakkline.

I fjellene rundt kan det på et bestemt sted oppunder toppen høres skuddlignende smell, samtidig som det står røyk ut fra fjellveggen – det såkalte *Kjeragsmellet*. Etter det eldre folk forteller, viser dette naturfenomenet seg særlig i austavind når vinden har en bestemt styrke. Hva fenomenet kommer av er usikkert, men bygdefolk har fra tidligere tider ment at det er vann som blir pressa ut fra fjellveggen.

## Se også
* Trolltunga
* Preikestolen

## Referanser


## Eksterne lenker
* 
*  
* Ryfylke.com
* Lysefjordeninfo
Dalavatnet

**Dalavatnet** kan vise til flere innsjøer i Norge:

*Dalavatnet (Strand) – i Strand kommune i Rogaland
*Dalavatnet (Sogndal) – i Sogndal kommune i Sogn og Fjordane
*Dalavatnet (Sunndal) – i Sunndal kommune i Møre og Romsdal
*Dalavatnet (Flatanger) – i Flatanger kommune i Nord-Trøndelag
Jevhen Aranovskyj

**Jevhen Anatolijovytsj Aranovskyj** (ukrainsk: Євген Анатолійович Арановський, født 13. oktober 1976 i Kyiv) er en ukrainsk fotballdommer som til daglig dømmer i Ukrainas øverste divisjon Premyer-Liha. I tillegg har han dømt flere internasjonale kamper både i regi av FIFA og UEFA.

Aranovskyj begynte å dømme profesjonell fotball på toppnivå i 1997, og den øverste divisjonen fra 2005. Hans første kamp som dommer i europeisk klubbfotball kom i en kvalifiseringskamp til Europaligaen mellom Olimpija Ljubljana og Široki Brijeg den 7. juli 2011 (3–0). Hans første kamp på internasjonalt nivå kom under en VM-kvalifiseringskamp mellom  og  den 12. oktober 2012 (1–1).

## Referanser


## Eksterne lenker
* 
* Dommerprofil hos Worldreferee.com 
* Dommerprofil hos Federatsjia Futbolu Ukraini (FFU)
Sri Lanka under Asiamesterskapet i friidrett 1998

**Sri Lanka** deltok under Asiamesterskapet i friidrett 1998 som ble arrangert i juli 1998 i Fukuoka i Japan. Utøvere fra Sri Lanka tok fire medaljer under mesterskapet.

## Medaljevinnere

## Eksterne lenker
* GBR Athletics
Gotlandssolrose

**Gotlandssolrose** (*Fumana procumbens*) er en krypende halvbusk i solrosefamilien.

Den blir opptil 40&nbsp;cm høy. Bladene er spredte og linjeformede, noe som skiller den fra artene i slekta *[[Solroseslekta|Helianthemum]]*. Det er ingen akselblad. Blomstene er gule, 8–12&nbsp;mm, og sitter i små klaser eller enkeltvis. Fruktkapselen sprekker i tre deler. Den vokser på tørre, steinete steder på kalkgrunn.

Arten er vanlig i Sør-Europa, Anatolia og Transkaukasia, men finnes også i Belgia, Tyskland og Nord-Frankrike. Den nordligste forekomsten er i alvar-vegetasjonen på de svenske øyene Öland og Gotland. 

## Litteratur
* 
 
## Eksterne lenker
*
Fumana fontqueri

***Fumana fontqueri*** er en dvergbusk i solrosefamilien. Den er bare kjent fra Riffjellene i det nordlige Marokko. Arten ble ikke vitenskapelig beskrevet før i 1999, men var innsamlet i 1932, og kanskje også i 1928.

## Litteratur
* 

## Eksterne lenker
*
Ahmed Duzlu

**Ahmed Duzlu**, også skrevet **Ahmed Tuzlu**, (født i Tuz Khurmatu, Irak) er en irakturkmensk folkemusiker, og sønn av sangeren Hamit Duzlu. Duzlu representerte Irak i Tyrkvisjonens sangkonkurranse i 2013 med melodien «Kerkük'ten yola çıkak» og i 2014 med «Chal kalbini». Duzlu representerte kirkukturkmenere i musikkfestivalen Türkçevizyon i 2014 med melodien «Kalenin dibinde».

## Referanser
Archodonata

**Archodonata** er en utdødd insektgruppe. 

## Utseende
Forvingene var brede med et tydelig vingemerke (pterostigma) og få tverr-årer i vingen. Bakvingene var reduserte eller helt manglende. Bakkroppen hadde to lange haletråder (cerci).

## Fossiler
Gruppen er kjent fra fossiler fra tidlig perm, men det er sannsynlig at gruppen fantes allerede i slutten av Karbon.

## Systematisk inndeling
Gruppen blir i noen klassifikasjoner plassert som en undergruppe av Palaeodictyoptera.

* Insekter, Hexapoda
** Egentlige insekter, Insecta
*** Gruppe Dicondylia
**** Vingede insekter (Pterygota)
***** Ordenen **Archodonata** Martynov, 1932
****** Familien Diathemidae Sinichenkova, 1980
******* Slekten *[[Diathema]]* Sinichenkova, 1980 - to arter
******* Slekten *[[Diathemidia]]* Sinichenkova, 1980 - én art
****** Familien Kansasiidae 
******* Slekten *[[Kansasia]]* Tillyard, 1937 - én art
****** Familien Permothemistidae Martynov, 1938
******* Slekten *[[Ideliella]]* Zalessky, 1937
******* Slekten *[[Pauciramus]]* Sinichenkova, 1980
******* Slekten *[[Permothemidia]]* Rohdendorf, 1940
******* Slekten *[[Permothemis]]* Martynov, 1934

## Litteratur
* Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.

## Eksterne lenker
* 
* Haaramo, M. (2006) Mikko's Phylogeny Archive - Permothemistida http://www.helsinki.fi/~mhaaramo/metazoa/protostoma/arthropoda/insecta/palaeoptera/permothemistida.html med liste over undergruppene
* palaeos.com - Permothemistida - med tegning av en vinge
Sri Lanka under Asiamesterskapet i friidrett 2002

**Sri Lanka** deltok som vertsnasjon under Asiamesterskapet i friidrett 2002 som ble arrangert i 2002 i Colombo på Sri Lanka. Utøvere fra Sri Lanka tok seks medaljer under mesterskapet.

## Medaljevinnere

## Eksterne lenker
* GBR Athletics
Megasecoptera

**Megasecoptera** er en utdødd insektgruppe. 

## Utseende
Gruppen hadde to par vinger som noen ganger hadde tydelige fargede bånd eller flekker. Vingene var "stilkede" ved roten, årene Subcosta og Radius lå svært nær hverandre, og det var tallrike tverr-årer. Hos noen var vingene sigdformede. Pronotum kunne ha et par piggete utvekster. Munndelene var av en sugende type. Bakkroppen var lang og tynn. Noen av artene kunne bli svært store.

## Levevis
Nymfestadiet levde på land. Disse insektene levde trolig av pollen eller sporer. I en kort periode later det til at Megasecoptera var de dominerende insektene med hensyn til biomasse.

## Fossiler
Gruppen er kjent fra fossiler fra karbon og perm.

## Systematisk inndeling

* Insekter, Hexapoda
** Egentlige insekter, Insecta
*** Gruppe Dicondylia
**** Vingede insekter (Pterygota)
***** Ordenen **Megasecoptera** Brongniart, 1885
****** Underordenen Eubleptoptera - med piggete utvekster på prothorax
******* Familien Anchineuridae
******* Familien Engisopteridae
******* Familien Eubleptidae
******* Familien Namurodiaphidae
******* Familien Sphecocorydaloididae
******* Familien Xenopteridae
****** Underordenen Eumegasecoptera
******* Familien Carbonopteridae
******* Familien Corydaloididae
******* Familien Mischopteridae
******* Familien Moravohymenidae
******* Familien Sphecopteridae
******* Familien Vorkutiidae
****** Underordenen Protohymenoptera
******* Familien Ancopteridae
******* Familien Aspidohymenidae
******* Familien Aspidothoracidae
******* Familien Bardohymenidae Zalessky, 1937
******* Familien Brodiidae
******* Familien Brodiopteridae
******* Familien Caulopteridae
******* Familien Hanidae
******* Familien Protohymenidae
******* Familien Scytohymenidae

## Litteratur
* Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.

## Eksterne lenker
* 
* Tegning (rekonstruksjon) av ''Protohymen'' sp.
Agneta Ergle

**Agneta Ergle** er en latvisk tidligere turner som nå bor i Norge. Hun har vært med i blant annet VM og EM. Hun er (per 2014) trener for turn kvinner i Oslo Turnforening.

## Referanser
Susanne Christensen

**Susanne Christensen** (født 11. september 1969 på Østerbro i København) er en norsk litteraturkritiker og essayist.  

## Litterært virke
Hun har skrevet for *[[Klassekampen]]* 2003–2004 og 2006–2018, og *[[Morgenbladet]]* mellom 2004 og 2006. Hun har vært medredaktør i ''Vagant'' fra 2007 til 2010, og fast spaltist i samme publikasjon mellom 2010 og 2016. Hun har dessuten publisert artikler i en lang rekke tidsskrifter og antologier. 

I perioden 2021–2023 var hun redaktør for utgivelsen ''Norsk kunstårbok''. 

## Priser og utmerkelser
I 2011 ble Christensen kåret til Årets kritiker av Norsk kritikerlag. Et utvalg tekster er samlet i *Den ulne avantgarde* (Flamme Forlag, 2011). 

I 2021 ble hun tildelt den danske kritikerprisen Georg Brandes-Prisen for den danske utgaven av *Leonoras rejse* (Forlaget Vandkunsten, 2020). Juryen begrunnet tildelingen som følger: «*Leonoras rejse* er et genresprængende og uhyre vellykket stykke kunst- og litteraturkritik om den britiskfødte maler og forfatter Leonora Carrington (1917-2011). Susanne Christensen skriver med stor intensitet om den kun 20-årige Carrington, der rejser med den tyske maler Max Ernst til Paris for at blive kunstner og hvirvles ind i surrealismens fantasi om den purunge pige, *la femme-enfant*. Carrington rebellerer mod at blive muse og etablerer sig siden som egensindig kunstner og forfatter i Mexico.  

Undervejs foretager Susanne Christensen smidige og fængende læsninger af Leonora Carringtons værker.»

## Bibliografi
* 2011: *Den ulne avantgarde*, Flamme Forlag
* 2015: *En punkbønn*, Forlaget Oktober
* 2019: *Leonoras reise*, Forlaget Oktober
* 2025: *Svalene sover på månen*, Forlaget Oktober

## Referanser


## Kilder
* Presentasjon av Susanne Christensen i Forfatterkatalogen på Forfattersentrums nettsider
Hongkongs sentralbank

**Hongkongs sentralbank** (engelsk: Hong Kong Monetary Authority, kinesisk: 香港金融管理局) er sentralbanken i Hongkong.

Sentralbanken ble etablert i 1993, og sentralbanksjef er Norman Chan. 

## Historie
Sentralbanken ble etablert 1. april 1993, ved at valutafondet *Office of the Exchange Fund* og banknemnda *Office of the Commissioner of Banking* ble slått sammen. 

Hongkongs valutafond (Exchange Fund) ble etablert ved valutaloven av 1935, og endret senere navn fra *Currency Ordinance* til *Exchange Fund Ordinance. Dette fondet hadde som ansvar å stille sikkerhet for verdien landets sedler, og overtok i 1976 også Hongkongs *Coinage Security Fund*, som hadde ansvar for å stille sikkerhet for landets mynter, samt at de også overtok ansvaret for landets valutareserver. 

==Hovedoppgaver==
Sentralbankens hovedansvar er å sørge for stabil valuta, og en stabil banknæring. 

Hovedoppgavene er:
* Opprettholde verdien av Hongkongs valuta (Hongkongdollar)
* Fremme en stabil og velfungerende finansnæring, herunder banknæringen
* Bidra til å opprettholde Hongkongs stilling som et internasjonalt finanssentrum, samt vedlikeholde og videreutvikler landets økonomiske infrastruktur
* Forvalte Hongkongs valutafond (*Exchange Fund*) 

==Sentralbanksjef==
Pr mai 2016 er [[Norman Chan|Norman T. L. Chan]] sentralbanksjef (*Chief Executive'').

## Se også
*Liste over verdens sentralbanker

## Referanser


## Eksterne lenker
* 
*
Skjørost

**Skjørost** er en fersk ostemasse av syrnet skumma mjølk; en surmjølkost. Navnet skjørost kommer av det gammelnorske ordet «skyr», som betyr sur. 

Osten lages ved at skumma mjølk syrnes, og etter 17–18 timer varmes den forsiktig til mjølka «sprekker». Ostemassen løftes ut av mysa på det rette tidspunktet. I surmjølkostene blir ostestoffet felt ut av skummamjølka ved syrning, ved tilsetting av kjernemjølk eller ved hjelp av reindyrka mjølkesyrekulturer.

I Rørostraktene serveres tradisjonelt skjørosten med tjukkmjølk, rømme og ev. litt sukker, vanligvis som tilbehør til spekemat. Andre norske surmjølkoster er gamalost og pultost.

## Kilder
* Skjørost hos rorosmeieriet.no
Anders Forsdahls minnepris

**Anders Forsdahls minnepris** er en pris som deles ut av Nasjonalt senter for distriktsmedisin (NSDM). Prisen ble opprettet i 2006 til minne om Anders Forsdahls praktiske og akademisk virke som lege og samfunnsmedisiner i norsk distriktshelsetjeneste. NSDM har fått laget en film om Anders Forsdahls arbeide, Anders Forsdahl's Curve  som omhandler sammenhengen mellom oppvekstvilkår, ernæring og livsstil og tidlig død.

Anders Forsdahls pris er fra 2013 på NOK  og utdeles til en person som over år har utrettet en markant innsats for helsetjenesten i Distrikts-Norge.

## Følgende har fått Anders Forsdahls minnepris
* 2007 – Eystein Straume
* 2008 – Olav Helge Førde
* 2009 – Erik Langfeldt
* 2010 – Marit Hermansen
* 2011 – Sverre Rørtveit
* 2012 – Eivind Vestbø
* 2013 – Øystein Lappegaard
* 2014 – Per Steinar Stensland
* 2015 – Grethe Fosse
* 2016 – Steinar Hunskår

## Referanser




## Eksterne lenker
* For mer informasjon se Anders Forsdahls pris
Simen Fougner

**Simen Fougner** (født 7. oktober 1871 i Follebu, død 28. april 1963) var en norsk jurist, bankdirektør og politiker.

Fougner satt som ordfører på Lillehammer i tre omganger, 1900–1901, 1911–1912 og 1914–1916. I perioden 1922 til 1924 var han innvalgt som tredje  representant til Stortinget fra kjøpstedene i Hedmark og Oppland fylker for Frisinnede Venstre, og satt videre som første vararepresentant til Stortinget i påfølgende periode. Fra 1913 til 1939 var han administrerende direktør i Lillehammer Sparebank.

Simen Fougner var far til arkitekten og motstandsmannen Gunnar Fougner.

Han har en gate oppkalt etter seg på Lillehammer, Simen Fougners veg.

## Se også
* Fougner (slekt)

## Referanser


## Eksterne lenker
*
Tour of Norway 2015

**Tour of Norway 2015** var den femte utgaven av sykkelrittet Tour of Norway. Rittet hadde kategori 2.HC, og ble arrangert fra 20. til 24. mai 2015.

## Lagene

## Etappene

## Trøyene

## Referanser




## Eksterne lenker
* 
* Offisielle tidtakerresultater og målvideo – VotreCourse
Vader

**Vader** kan referere til:

* Vadefugler
* Vade-, måse- og alkefugler
* Vader (band)
* Darth Vader
* Vader (Washington)
* Vadebukser
Diaphanopterodea

**Diaphanopterodea** er en utdødd insektgruppe. 

## Utseende
Middelsstore til nokså store, slanke insekter. Hodet hadde store fasettøyne og trådformede antenner, munndelene var sugende. De to vingeparene var ganske like hverandre, forholdsvis smale vinger med et fint, men ikke spesielt tett årenett. Beina var forholdsvis korte med tre-leddete føtter, bakkroppen nokså lag med to lange haletråder.Disse insektene kunne folde vingene sammen rundt kroppen i likhet med "nyvingene", Neoptera, en avansert insektgruppe som omfatter de fleste nålevende artene. Imidlertid blir det antatt at Diaphanopterodea kan ha utviklet denne evnen uavhengig av Neoptera og ikke hører til gruppen.

Nymfestadiet var dekket av hårlignende filamenter.

## Levevis

## Fossiler
Gruppen er først kjent fra midten av karbon og døde etter alt å dømme ut i den store massutdøingen ved slutten av perm.

## Systematisk inndeling

* Insekter, Hexapoda
** Egentlige insekter, Insecta
*** Gruppe Dicondylia
**** Vingede insekter (Pterygota)
***** Palaeodictyopteroidea
****** Ordenen **Diaphanopterodea** Handlirsch, 1919
******* Familien Aenigmatidiidae
******* Familien Alexrasnitsyniidae
******* Familien Asthenohymenidae
******* Familien Biarmohymenidae
******* Familien Diaphanopteridae
******* Familien Elmoidae
******* Familien Martynoviidae
******* Familien Namurodiaphidae
******* Familien Parabrodiidae
******* Familien Parelmoidae
******* Familien Paruraliidae
******* Familien Prochoropteridae
******* Familien Rhaphidiopsidae
******* Familien Velisopteridae

## Litteratur
* Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.

## Eksterne lenker
* 
* Tegning (rekonstruksjon) av ''Asthenohymen dunbari'', et typisk medlem av gruppen
Anders Forsdahl

**Anders Forsdahl** (født 4. desember 1930, død 9. februar 2006) var en norsk lege og forsker. Han var professor i allmennmedisin ved Universitetet i Tromsø. 

## Liv og virke
Forsdahl arbeidet på Jan Mayen, ved sykehuset i Sulitjelma, som distriktslege i Tana, legekonsulent i Helsedirektoratet, han var lege i FN-styrkene i Gaza og i Kongo, og han var distriktslege i Sør-Varanger i tolv år. I 1973 kom han til Universitetet i Tromsø der han ble første professor i allmennmedisin.

Med utgangspunkt i lokale forhold i Finnmark forsket han på oppvekstforhold som årsak til livsstilssykdommer. I 1968–71 kartla han på Bugøynes, sammen med helsesøster Hedvig Salmi, etniske forhold, røykevaner, kaffeforbruk og badstuvaner. I 1973 publiserte han den første av flere artikler fra undersøkelsene i Finnmark med tittelen «Momenter til belysning av den høye dødelighet i Finnmark fylke».

Forsdahl var generelt interessert i nordnorsk kultur og samfunn, og nordnorsk medisinalhistorie. Han samlet inn en mange samiske eventyr for barn og registrerte norske og samiske stedsnavn langs Pasvikelva. 

Forsdahl ble tildelt flere priser, bl.a. Norsk selskap for allmennmedisins Løvetannpris og Legeforeningens hygienepris. Han var ridder av 1. kl. av St. Olavs Orden og æresmedlem i et russisk selskap for vitenskap, kunst og kultur. 

Anders Forsdahls minnepris ble innstiftet i 2006 til minne om Forsdahl.

## Referanser


## Eksterne lenker
* 
* Gjensyn med Forsdahl-Barker-hypotesen. S. Vangen, R. Nordhagen, K.K. Lie, *[[Tidsskrift for Den norske legeforening]]* 2005; 125:451 – 3
Fumana fontanesii

***Fumana fontanesii*** er en busk i solrosefamilien. Den blir opptil én meter høy, noe som er uvanlig høyt i slekta *[[Fumana]]*. Arten er utbredt i Marokko, Algerie og Tunisia, og er også funnet to steder i Sør-Spania.

## Litteratur
* Atlas y Libro Rojo de la Flora Vascular Amenazada de España: ''Fumana fontanesii''

## Eksterne lenker
*
Sri Lanka under Asiamesterskapet i friidrett 2003

**Sri Lanka** deltok under Asiamesterskapet i friidrett 2003 som ble arrangert i 2003 i Manila på Filippinene. Utøvere fra Sri Lanka tok tre medaljer under mesterskapet.

## Medaljevinnere

## Eksterne lenker
* GBR Athletics
Fumana arabica

***Fumana arabica*** er en dvergbusk i solrosefamilien. 

Den blir opptil 25&nbsp;cm høy og er rikt forgrenet. Bladene er ovale til linjeformede og alle er spredte. De gule blomstene er 12–18&nbsp;mm store og sitter i en  åpen klase. Den vokser i maquis, garrigue, steinete åssider og tørr beitemark, som regel på kalkholdig jord. Arten er utbredt i middelhavsområdet østover fra Sardinia og Italia, inkludert Kreta, Kypros og Nord-Afrika.

## Kilder
* 

## Eksterne lenker
*
Sri Lanka under Asiamesterskapet i friidrett 2005

**Sri Lanka** deltok under Asiamesterskapet i friidrett 2005 som ble arrangert i 2005 i Incheon i Sør-Korea. Utøvere fra Sri Lanka tok seks medaljer under mesterskapet.

## Medaljevinnere

## Eksterne lenker
* GBR Athletics
Katar (dolk)

**Katar**, også kjent som *Bundi dolk*, er en type støtdolk med opphav fra Sør-Asia. 

Kataren var et populært våpen blant annet brukt av indiske krigere kalt *rajputs*. Grepet om skjeftet, eller håndtaket, er horisontalt og legger til rette for raskt angrep og stor kraft bak støtet. I deler av India ble seremonielle katarer også brukt i tilbedelse.

## Referanser
Helianthemum kahiricum

***Helianthemum kahiricum*** er en dvergbusk i solrosefamilien. Den er rikt forgrenet og blir 10–25&nbsp;cm høy. De linjeformede og grå bladene er motsatte. Blomstene er gule. Arten er en ørkenplante i Nord-Afrika og Midtøsten.

## Kilder
* Flora of Israel Online – ''Helianthemum kahiricum'' Besøkt 14. april 2018.
* Wild Flowers of Israel – ''Helianthemum kahiricum''  Besøkt 18. november 2014.
* ARKive – ''Helianthemum kahiricum'' Besøkt 18. november 2014.

## Eksterne lenker

*
Fumana thymifolia

***Fumana thymifolia*** er en dvergbusk i solrosefamilien. 

Den blir opptil 20&nbsp;cm høy og er rikt forgrenet. Bladene er smale, hårete og klebende. De gule, 9–14&nbsp;mm store blomstene sitter i en endestilt, åpen kvast. Den vokser på tørre, steinete steder og i stabile sanddyner, garrigue og åpen skog. Arten er utbredt i nesten hele middelhavsområdet, men mangler på Kypros og noen andre steder lengst øst.

## Kilder
* 
* 

## Eksterne lenker
*
King’s Cup

**King's Cup** er en årlig fotballturnering i Thailand for landslag, som har blitt arrangert årlig siden 1968, bortsett fra 1983, 1985 og 2008. Sverige har deltatt fire ganger, og vunnet hver gang. Norge har en 3.-plass fra 2012.

## Eksterne lenker
* King's Cup results
Karuṇā

**Karuṇā** (sanskrit og pali) er et teknisk begrep i buddhismen og jainismen, som vanligvis oversettes med medlidenhet. 

Innenfor jainismen er det en av de fire refleksjoner av universelt vennskap, sammen med vennskap (sanskrit: *maitri*), sympati (*pramoda*) og sinnsro (*madhyastha*) som brukes til å stanse produksjonen av karma. 

Innenfor Theravada er det et middel for å oppnå et lykkelig liv og en lykkelig gjenfødsel; det er en av fire «guddommelige boliger» (brahmavihāra) sammen med kjærlig vennlighet (pali: mettā), sympatifylt glede (mudita) og sinnsro (upekkha). 

Innenfor mahayana er det en av to kvaliteter, sammen med visdom (sanskrit: prajña), som er nødvendigeå kultivere for en bodhisattva.

## Referanser
Husan

**Husan** i Farsund var opprinnelig et stort kjøpmannshus, oppført av  handelsmannen, rederen og verftseieren Jochum Brinch Lund til bruk for sine sønner Gabriel Lund (eidsvollsmannen) og Ebbe Lund i 1790-årene. Bygningen ble regnet som landets nest største verdslige trebygning. Navnet betyr «hus» i flertall. 

Jochum Lund døde i 1807, og sønnene drev farens virksomhet videre fra eiendommen. Redusert handel med England under Napoleonskrigene ga i stedet muligheten til kaperfart, og forretningen blomstret. Etter 1814 gikk det gradvis nedover med handelshuset, og Gabriel Lund flyttet til Trondheim som postmester i 1830. Senere ble eiendommen sorenskriverbolig, før familien Lund kjøpte huset tilbake i 1914. En ny fløy ble påbygd mot nord. Høsten 1940 ble bygningen okkupert av tyskerne, og eieren Macody Lund ble arrestert. Sprengfyring i de gamle ovnene utløste en brann, og hoveddelen brant ned. Denne delen ble senere gjenoppbygd som kopi, og Husan ble tatt i bruk som Farsund rådhus.

## Litteratur
* Frans-Arne Stylegard: *Gabriel Lund og Husan i Farsund*, i Jørn Holme (red.): *De kom fra alle kanter - Eidsvollsmennene og deres hus*, Cappelen Damm 2014, s. 340-344. ISBN 978-82-02-44564-5

## Eksterne lenker
* 
*
Anders Teigen

**Anders Teigen** (født 1973 i Trondheim) er en norsk filmklipper som særlig har markert seg som klipper av en rekke prisvinnende dokumentarfilmer.

Teigen ble utdannet filmklipper ved Den norske filmskolen på Lillehammer 1997-2000. Han bosatte seg siden i Oslo, og jobbet de første årene etter uteksaminering med både dokumentar og spillefilm - blant annet *[[Den som frykter ulven]]* (regi Erich Hörtnagl) og *[[Armbryterskan från Ensamheten]]* (regi Lisa Munthe og Helen Ahlsson). *Armbryterskan* fikk den svenske filmprisen Guldbagge for beste dokumentarfilm i 2004.

Teigen etablerte klippesuiten *Giljotin* på Rodeløkka i 2007, hvor prisbelønnede filmer som *[[Presidenten fra Bastøy fengsel]]* (regi Charlotte Røhder Tvedt) og *[[Blod & ære]]* (regi Håvard Bustnes) ble klippet. *Blod & ære* førte til at han ble nominert til Amandaprisen 2009 for beste klipp.

I 2010 flyttet Teigen virksomheten til Trondheim, og fortsatte der et særlig tett samarbeid med regissør Håvard Bustnes, blant annet om filmene *[[Helsefabrikken]]* og *[[Opprørske Oldemødre]]*. I 2014 ble han sammen med medklipper Marius Smit nominert til Kanonprisen 2014 for beste klipp av *[[Søsken til evig tid]]* (Regi Frode Fimland).

Teigen driver idag *Giljotin AS* som ligger på Brattøra i Trondheim. Han har også opptrådt som etterarbeidskoordinator og postprodusent, og fra 2013 også vært samprodusent for dokumentarfilmene My Life My Lesson (2014) og Say Something, i et samarbeid med den svenske produsenten Oscar Hedin i produksjonsselskapet Film and Tell.

Under filmfestivalen Kosmorama i 2017 ble han tildelt NTNUs filmpris. Han ble nominert til Gullruten 2019 i fagprisklassen beste klipp dokumentar for *Hatets vugge* og til Gullruten 2020 i samme klasse for *Våre håpefulle*.

## Filmografi (utvalg)
* *My Life My Lesson* - 2014
* *Opprørske Oldemødre* - 2014
* *Olga - To my friends* - 2013
* *[[Søsken til evig tid]]* - 2013
* *[[Rekonstruksjon av en familie]]* - 2012
* *Eksorsisten i det 21. århundre* - 2012
* *Min Elskede* - 2011
* *[[Presidenten fra Bastøy fengsel]]* - 2008
* *[[Blod & ære]]* - 2008
* *[[Gatas Gynt]]* - 2008
* *[[Intervjuet – Bak dørene til UDI]]* - 2006
* *Armbryterskan från Ensamheten* - 2004

## Referanser


## Eksterne lenker
* 
*  http://rushprint.no/2014/04/kunsten-a-klippe-dokumentarfilm/
Operasjon Magistral

**Operasjon Magistral** var en sovjetiskledet militæroperasjon under den afghansk-sovjetiske krig utført av Den røde armé og Den afghanske nasjonalhæren fra 19. november 1987 til 10. januar 1988. Den var den siste store offensiven under krigen som involverte sovjetiske styrker, og pågikk under den sovjetiske uttrekningen fra Afghanistan.

## Beskrivelse
Målet med offensiven var å åpne veien mellom byene Gardez og Khost for å levere forsyninger til befolkningen i Khost, som hadde vært under beleiring av mujahedin-styrker siden 1980. Opprørere fra gruppen «Haqqani-nettverket» hadde tatt kontroll over store deler av Paktia-provinsen, og blokkerte for leverense av forsyninger. Sovjetunionen hadde gått inn i forhandlinger med opprørerne, uten at forhandlingene ga noe resultat.

I 1985 bestemte den sovjetiske lederen Mikhail Gorbatsjov at Sovjetunionen skulle trekke seg ut av Afghanistan. Etter denne avgjørelsen fikk de afghanske styrkene jobben med å lede operasjonene, mens sovjetiske styrker kun var med for å bistå de afghanske styrkene. I januar 1987 startet uttrekningen av de 120 000 sovjetiske soldatene som var stasjonert i Afghanistan.

Det siste vesentlige slaget under operasjonen var slaget om 3234-høyden 7.-8. januar 1988, der en liten sovjetisk styrke slo tilbake en mange ganger større fiendtlig styrke.

På mange måter var derfor Operasjon Magistral en uvanlig offensiv i denne fasen av krigen, siden den involverte hele 20.000 sovjetiske og bare 8000 afghanske styrker. Den ble ledet av den sovjetiske generalen Boris Gromov. Sovjetiske enheter som var med i operasjonen var de 108. og 201. motoriserte infanteribrigadene av den 40. armé, den 103. luftbårne divisjon, det 345. luftbårne regiment, den 56. luftbårne brigade og flere Spetsnaz-enheter. De afghanske styrkene ble ledet av Shahnawaz Tanai. Afghanske enheter som deltok var de 8., 11., 12., 14. og 25. infanteridivisjonene og den 15. tankbrigade.

## Vurdering
Offensiven var en betydelig suksess, og mujahedin trakk seg tilbake og veien ble åpnet. Både sovjetiske og afghanske styrker ble plassert ut for å beskytte veien mot angrep fra mujahedin. Sovjetunionen trakk forøvrig ut alle sine styrker få måneder etterpå, og de afghanske styrkene, som nå måtte klare seg på egen hånd, mislyktes i å beholde kontrollen over veien, som snart havnet under Jalaluddin Haqqani sin kontroll på nytt.

## Se også
* Slaget om 3234-høyden, et slag under operasjonen

## Litteratur
* Grau, Lester; *The Bear Went Over the Mountain: Soviet Combat Tactics in Afghanistan*; FRANK CASS; 
* 
*
Sri Lanka under Asiamesterskapet i friidrett 2007

**Sri Lanka** deltok under Asiamesterskapet i friidrett 2007 som ble arrangert i 2007 i Amman i Jordan. Utøvere fra Sri Lanka tok sju medaljer under mesterskapet.

## Medaljevinnere

## Eksterne lenker
* GBR Athletics
Ida Lindtveit Røse

**Ida Lindtveit Røse** (født 1992) er en norsk politiker (KrF). Ved stortingsvalget 2025 kom hun inn på utjevningsmandat fra Akershus.
Hun er i dag 1. nestleder og parlamentarisk leder for Kristelig Folkeparti.

## Bakgrunn og virke
Den 26. mai 2020 ble hun konstituert som statsråd for å overta styret av Barne- og familiedepartementet mens barne- og familieminister Kjell Ingolf Ropstad avviklet foreldrepermisjon, fra 1. juni til og med 21. august 2020. Hun ble med dette tidenes yngste statsråd i Norge.  

Ved valget 2025 ble Lindtveit Røse valgt inn på Stortinget, og er nå parlamentarisk leder for KrF, samt medlem i Helse- og omsorgskomiteen. 

Før dette var hun fylkesråd for næring, idrett, mangfold og folkehelse i Akershus fylke fra 2021. Fra 2019 til 2021 var hun gruppeleder for KrF på fylkestinget i Viken. Hun har vært seniorrådgiver i First House. Hun satt i kommunestyret og var gruppeleder for KrF i Oppegård kommune fra 2011 til 2019. Røse var leder i Kristelig Folkepartis Ungdom fra 2015 til 2017.

På KrFs landsmøte 2025 ble hun valgt til partiets 1. nestleder. Da hadde hun vært partiets 2. nestleder siden landsmøtet 2023  

## Stortingskomiteer
*2025–2029 medlem av Helse- og omsorgskomiteen
*2025–2029 medlem av Den utvidede utenriks- og forsvarskomiteen

## Utdannelse
Ida Lindtveit Røse har en bachelorgrad i europastudier fra Universitetet i Oslo.

## Familie
Hun er gift med John Anders Lindtveit Røse. 

## Referanser


## Eksterne lenker
* 
*
Devil Gate Drive

**«Devil Gate Drive»** er en sang skrevet av Mike Chapman og Nicky Chinn som ble spilt inn og gitt ut på singel med Suzi Quatro i 1974. Singelen kom på 1.-plass på *Go-Set Top 40* og *Kent Music Report* i Australia, Irland, Norge og Storbritannia, 2.-plass i Sveits og Tyskland, 5.-plass på *Single Top 100* i Nederland, 7.-plass på *Dutch Top 40* i Nederland, 9.-plass i Italia, 14.-plass i Frankrike og Østerrike, 20.-plass på *VRT Top 30 Flanders* i Belgia og 26.-plass på *Ultratop 50 Flanders* i Belgia. Sangen ble gitt ut på USA versjonen av albumet *[[Quatro]]* senere sammr år. I 1977 ble sangen spilt inn live i Japan og gitt ut på albumet *[[Live And Kickin']]*.  Hun spilte den inn igjen i studio i 1996 og ga den ut på albumet *[[What Goes Around - Greatest & Latest]]*.

## Eksterne lenker
*
Caloneurodea

**Caloneurodea** er en utdødd insektgruppe. 

## Utseende
Caloneurodea hadde to par omtrent like, membranøse vinger. Vingene var sterkt foldete (plisserte). Antennene var svært lange, trådformede, føttene fem-leddete og haletrådene (cerci) redusert til ett ledd.

## Levevis

## Fossiler
Gruppen er først kjent fra karbon og døde etter alt å dømme ut i den store massutdøingen ved slutten av perm.

## Systematisk inndeling
Gruppens systematiske plassering er omstridt. Nylig har det blitt foreslått at de er beslektet med rettvingene (Orthoptera).

* Insekter, Hexapoda
** Egentlige insekter, Insecta
*** Gruppe Dicondylia
**** Vingede insekter (Pterygota)
***** Neoptera
****** Ordenen **Caloneurodea** Martynov, 1938
******* Familien Caloneuridae Handlirsch, 1906
******** Slekten *[[Amboneura]]* Carpenter, 1980
******** Slekten *[[Anomalogramma]]* Carpenter, 1943
******** Slekten *[[Apsidoneura]]* Carpenter, 1943
******** Slekten *[[Caloneura]]* Brongniart, 1885
******** Slekten *[[Caloneurella]]* Carpenter, 1934
******** Slekten *[[Eohymen]]* Martynov, 1937
******** Slekten *[[Euthygramma]]* Martynov, 1928
******** Slekten *[[Isadistica]]* Rasnitsyn & Aristov, 2013
******** Slekten *[[Ligogramma]]* Bethoux, Nel & Lapeyrie, 2004
******** Slekten *[[Permobiella]]* Tillyard, 1937
******** Slekten *[[Pseudobiella]]* Carpenter, 1970
******** Slekten *[[Vilvia]]* Zalessky, 1933
******** Slekten *[[Vilviopsis]]* Martynov, 1938
******* Familien Hapalopteridae Handlirsch, 1906 - 13 slekter
******** Slekten *[[Aenigmatodes]]* Handlirsch, 1906 
******** Slekten *[[Arroyopteron]]* Rasnitsyn, 2004
******** Slekten *[[Carrizarroyo]]* Rasnitsyn, 2004
******** Slekten *[[Carrizopteron]]* Rasnitsyn, 2004
******** Slekten *[[Endoiasmus]]* Handlirsch, 1906
******** Slekten *[[Geroneura]]* Matthew, 1889
******** Slekten *[[Hapaloptera]]* Handlirsch, 1906
******** Slekten *[[Laspeyeresiella]]* von Schlechtendal, 1913
******** Slekten *[[Primakollaria]]* Brauckmann & Herd, 2005
******** Slekten *[[Protokollaria]]* Brongniart, 1885
******** Slekten *[[Spiculum]]* Brauckmann & Herd, 2005 
******** Slekten *[[Sthenarocera]]* Brongniart, 1885
******** Slekten *[[Tshecalculus]]* Novokshonov, 2000
******* Familien Mesogrammatidae Hong, 1984
******** Slekten *[[Mesogramma]]* Hong, 1984
******* Slekten *[[Aviogramma]]* Prokop, Roques & Nel, 2014
******* Slekten *[[Gigagramma]]* Bethoux, Nel & Lapeyrie, 2004
******* Slekten *[[Homaloptila]]* Handlirsch, 1919
******* Slekten *[[Lusitaneura]]* Loureiro, Correia, Nel & Pinto De Jesus, 2010
******* Slekten *[[Nanogramma]]* Bethoux, Nel & Lapeyrie, 2004
******* Slekten *[[Paleuthygramma]]* Martynov, 1930
******* Slekten *[[Pleisiogramma]]* Carpenter, 1943
******* Slekten *[[Pruvostiella]]* Handlirsch, 1922

## Litteratur
* Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.

## Eksterne lenker
*
She’s in Love with You

***She's in Love with You*** er en sang skrevet av Mike Chapman og Nicky Chinn som ble spilt inn og gitt ut på albumet *[[Suzi... And Other Four Letter Words]]* med Suzi Quatro i 1979. Sangen ble gitt ut på singel senere samme år. Singelen kom på 4.-plass i Østerrike, 6.-plass i Nederland og Sveits, 10.-plass i Norge, 11.-plass i Storbritannia, 24.-plass i New Zealand, og 41.-plass på Pop-lista i USA. Hun spilte den inn igjen i studio i 1996 og ga den ut på albumet *[[What Goes Around - Greatest & Latest]]*.
Bjørn Olaf Johannessen

**Bjørn Olaf Johannessen** (født 31. desember 1965) er en norsk forfatter og dramatiker. Han har utgitt tre romaner, skrevet manus til serien *[[Kampen for tilværelsen (norsk TV-serie)|Kampen for tilværelsen]]* og flere spillefilmer for regissører som Wim Wenders, Marius Holst, Erik Skjoldbjærg, Bobbie Peers og Patrice Toye.   

## Forfatterskap

### Filmer og TV-serier
Johannessen var en av skaperne av NRKs TV-serie *Kampen for tilværelsen* sammen med Per Schreiner og Erlend Loe. De tre forfatterne «Gullruten for beste manus» i 2015 for serien. De stod også bak serien *Gutta på skauen*, som ble sendt på NRK i 2022.    

Sammen med den belgiske regissøren Patrice Toye vant han «Sundance NHK International Filmmakers Award» i 2006 for manuset til *[[The Spring Ritual (film)|The Spring Ritual]]* (også kalt *Nowhere Man*). Den tyske regissøren Wim Wenders var formann for juryen som kåret Johannessens verk til beste europeiske manus.   

Noen år senere filmatiserte Wenders Johannessens manus til spillefilmen *[[Every Thing Will Be Fine]]*, som hadde premiere i 2015 med blant annet James Franco, Charlotte Gainsbourg og Rachel McAdams i rollene. Johannessen hadde omtrent på samme tid skrevet manus til filmen *[[Dirk Ohm – Illusjonisten som forsvant|Dirk Ohm – illusjonisten som forsvant]]*, som ble regissert av Bobbie Peers. I 2016 hadde filmen *[[Pyromanen]]* premiere. Johannessens manus til denne filmen var basert på Gaute Heivolls roman *[[Før jeg brenner ned (roman)|Før jeg brenner ned]]* fra 2010. og filmen var regissert av Erik Skjoldbjærg.   

Johannessens først manus var novellefilmen *Kjøter,* som ble regissert av Marius Holst i 2006. Den vant flere priser på Kortfilmfestivalen i Grimstad, deriblant Dramatikerforbundets pris for beste manus, og var én av tre norske utvalgte til samlingen Nordic Short Films i 2010.     

### Romanutgivelser
Johannessen debuterte som romanforfatter med *[[Reservisten (roman)|Reservisten]]* på Tiden forlag i 2017. Romanen er den fiksjonaliserte dagboken til svenske Vilhelm Swedenborg, som var reserve på ingeniør Andrées ballongferd mot Nordpolen. Hans andre roman, *Avskjedstaler gjennom tidene*, kom ut i 2020. Sammen med sine faste samarbeidspartnere, Per Schreiner og Erlend Loe, utga han boken *Gutta på skauen* i 2021. En serie over samme konsept ble produsert av NRK Drama og sendt våren 2022. I 2024 ga han ut romanen *Marianne fra topp til tå* på Tiden forlag.        

## Bibliografi

* 2017: *Reservisten* (roman), Tiden forlag
* 2020: *Avskjedstaler gjennom tidene* (roman), Tiden forlag
* 2021: *Gutta på skauen* – medforfattere: Per Schreiner og Erlend Loe
* 2024: *Marianne fra topp til tå* (roman), Tiden forlag

## Utdannelse
Han er utdannet sivilingeniør innen marin teknikk, og arbeidet på SINTEF og Det Norske Veritas, før han startet skribentkarrieren.    

## Referanser


## Eksterne lenker
* 
* Johannessen på Tiden forlags nettsted
Arve Rønning

**Arve Rønning** (født 13. juli 1953 i Trondheim) er en norsk billedkunstner og skulptør, bosatt på Borøy i Tvedestrand kommune. Han har utdannelse fra Statens håndverks- og kunstindustriskole (SHKS) (1973-77 og Statens kunstakademi (1977-82). Arve Rønning arbeider med skulpturer og malerier til private og offentlige utsmykninger. I tillegg driver han et galleri, Borøy kunsthandel, sammen med ektefelle og keramiker Sidsel Hanum.

Rønning har en rekke separatutstillinger bak seg i inn- og utland. Han har hatt utstillinger i The Alma Løv Museum i Sverige, Galleri F-15 i Rezeknei Latvia, Brænderigården i Viborg i Danmark og Phenomenta i Flensburg samt en rekke separatustillinger i Norge. Arve Rønning har også deltatt på flere gruppe- og kollektivutstilinger. På Høstutstillingen deltok han i 1982 og 1996 og åtte ganger har han deltatt på Sørlandsutstillingen. Han har hatt flere store utstmykningsoppdrag, og har blant bidradd til utsmykning av Etnografisk museum i Oslo, Limulunga Museum i Zambia, Kildeparken i Ålborg i Danmark og Symposium i Viborg. I 1998 hadde Rønning fire store utsmykningsoppdrag: Arendal bibliotek, Furukollen, Aust-Agder-fylkeskommune og Aurskog-Høland kommune. Han er blant annet innkjøpt av Norsk kulturråd og Viborg Amt i Danmark.  I 1978 mottok han Hedmark fylkeskulturstipend, Statens etableringsstipend i 1985 og Statens utstillingsstipend i 1997.

Rønning er medlem av Norske billedkunstnere Agder (NBK-Agder) og Norsk Billedhoggerforening (NBF).

## Referanser


## Litteratur
* Minge, Hans-Otto (1999): *Norske billedkunstnere Agder*, s. 136 og 137

## Eksterne lenker
* Rønnings hjemmesider
Jean Dufresne

**Jean Dufresne** (1829–1893) var en tysk sjakkmester og -forfatter.

## Liv
Dufresne var sønn av en rik jødisk kjøpmann. Han studerte jus og offentlig administrasjon (kameralvitenskap) i hjembyen og i Breslau inntil faren mistet hele formuen og ble ute av stand til å finansiere studiene. Dufresne begynte i 1852 som journalist og var lenge redaktør av ulike tidsskrifter, men måtte i 1875 slutte på grunn av tiltakende tunghørthet. Han beskjeftiget seg deretter nesten utelukkende med sjakk. Et påbegynt matematikkverk ble aldri ferdigstilt. Da han døde i 1893 var han blitt helt døv.

Dufresne skrev tre romaner han gav ut under det anagrammatiske pseudonymet *E.S.Freund*, men med liten suksess. 

## Sjakk-karriere

Dufresne regnet seg som elev av Adolf Anderssen og var Anderssens hovedmotstander i Berlin under forberedelsene til den store verdensturneringen i London 1851. Anderssen og Dufresne spilte et av sjakkhistoriens mest kjente partier, «det eviggrønne partiet», som Anderssen vant etter en strålende sluttkombinasjon. Under Anderssens påskebesøk i Berlin 1868 spilte de seks partier, hvorav Dufresne vant tre og ett endte remis, så Dufresne kunne også spille jevnt mot Anderssen.

Med *Theoretisch-praktisches Handbuch des Schachspiels* (1863) skapte Dufresne seg et navn som sjakkforfatter. I 1881 gav han ut en oppfølger, *Kleines Lehrbuch des Schachspiels* som Jacques Mieses seinere utvidet under navnet *Lehrbuch des Schachspiels*. Under nazi-tida ble opplagene 15 (1941) og 16 (1943) redigert av Max Blümich, som sørget for å fjerne navnene til de jødiske opphavsmennene. Etter andre verdenskrig moderniserte Rudolf Teschner boka, og i Tyskland regnes den fremdeles som et standardverk. Det 31. opplaget kom i 2004.

## Ettermæle
Dufresnes gravsted på Berlin-Weißensee ble ødelagt under andre verdenskrig, men etter en lengre undersøkelse ble det gjenfunnet i 2002. Bare gravnummeret og «chmeister» er lesbart på den sterkt skadde gravsteinen. 20. oktober 2006 ble en bronseplakett montert på den originale steinen. 

## Verk
* ''Theoretisch-praktisches Handbuch des Schachspiels. Theorie der Eröffnungen und Endspiele'', Julius Springer, Berlin 1863
* *Anthologie der Schachaufgaben*, Louis Gerschel, Berlin 1864
* ''Der practische Schachmeister'', B.&nbsp;S.&nbsp;Berendsohn, Hamburg 1865
* ''Sammlung leichterer Schachaufgaben (Erster Teil)'', Philipp Reclam, Leipzig 1881 (Electronic Edition, Anders Thulin, Malmö 2000; PDF-fil; 338&nbsp;kB)
* *Kleines Lehrbuch des Schachspiels*, Philipp Reclam, Leipzig 1881

## Litteratur
* Andreas Saremba – *Jean Dufresne – Schachautor wider Willen?*, utgivelse av Emanuel-Lasker-Gesellschaft, 2. opplag oktober 2006

## Referanser og noter


## Eksterne lenker
* 
* 
* Frank Hoppe: ''Ehrung am Grab von Jean Dufresne''. Om avdukingen av minnesteinen, ved *[[Berliner Schachverband]]*
Serial

***Serial*** er en amerikansk podkast i true crime-sjangeren fra 2014 der journalisten Sarah Koenig presenterer en kriminalhistorie fra virkeligheten over flere episoder. Podkasten, som er en spinoff av radioprogrammet *[[This American Life]]*, tar for seg en enkelt kriminalsak over mange episoder. 

Podkasten har siden den startet 3. oktober 2014, vært den mest populære på amerikansk iTunes. Den har også vært mest nedlastet i Australia, Canada, Tyskland og Storbritannia. Det ble den podkasten som raskest har blitt lastet fem millioner ganger på iTunes. Etter at sesong 3 var ferdig rapporterte produsentene av Serial at alle 32 episodene til sammen hadde blitt lastet ned over 420 millioner ganger.

I Norge har Asbjørn Slettemark gitt podkasten terningkast fem og kommentert den slik: «Dramaturgisk er *Serial* radiodokumentar i verdensklasse, men det som gjør serien til noe mer, er hvordan handlingen drives frem av undersøkende journalistikk.»

*Serial*s suksess har inspirert flere sannkrim-podkaster siden, også flere i Norge.

## Første sesong
Den første serien handler om hvorvidt Adnan Syed drepte Hae Min Lee i Baltimore i 1999. Syed ble i år 2000 dømt til livstid i fengsel for drapet.

Podkasten har blitt kritisert av familien til drapsofferet for å lage sensasjonsjournalistikk på grunnlag av det tragiske mordet.

## Andre sesong
Andre sesong handlet om soldaten Bowe Bergdahl, som ble beskyldt for å deserterte fra de amerikanske styrkene i Afghanistan. Han ble holdt fanget i nesten fem år av Haqqani-nettverket. Andre sesong besto av 11 episoder.

## Tredje sesong
I tredje sesong gikk Serial bort fra å handle om en enkelt sak. I stedet fulgte de livet i en rettsbygning i Cleveland, og gikk inn i saker over en eller to episoder. *[[Slate]]* kalte sesong 3 den beste hittil. Til sammen hadde sesongen 9 episoder.

## Referanser


## Eksterne lenker
* 
* 
* /r/serialpodcast - subreddit om podcasten.
Filefjelltunnelen

**Filefjelltunnelen** er en  meter lang veitunnel mellom Tyinkrysset og Nystuen på europavei 16 i Vang i Innlandet. Tunnelen går gjennom Støgonøse/Skørsnøse. Arbeidet startet opp mai 2014 og gjennomslag i tunnelen skjedde 27. oktober 2015. Tunnelen har profilen T9,5. Vestre tunnelmunning ligger nær høyeste punkt på E16. Totalt ble det montert omkring &nbsp;m2 skumplater i to lag i tak og vegger av tunnelen. Platene ble montert for å lede bort vann fra fjellet og hindre at det fryser til is på veien. Skumplatene ble dekket med armering og sprøytet med betong. Utenfor tunnelåpningene er veien hevet med ny masse. Tunnelen har nødtelefoner og kommunikasjon mot Vegtrafikksentralen. Belysningen består av ledpærer som dempes når det ikke er trafikk i tunnelen for å spare elektrisitet. Kostnaden for tunnelen er 857 millioner.

Strekningen Varpe bru – Smedalsosen inkludert Filefjelltunnelen er 19,4&nbsp;km. Den østligste delen av strekningen, fra Kyrkjestølane til Tyinkrysset, inkludert Filefjelltunnelen, ble åpnet for trafikk 29. september 2017.

Trafikken på E16 over Filefjell var per 2012 omkring 700 kjøretøy i døgnet i gjennomsnitt (ÅDT), 20 % av dette er tungtrafikk. I juli måned er trafikken omtrent det dobbelte. I 2015–2016 var trafikken omkring  i døgnet, hvorav 24 % tunge kjøretøy.

## Referanser
Lionel Kieseritzky

**Lionel Adalbert Bagration Felix Kieseritzky** (1806–1853) var en tysk-baltisk sjakkmester. Han forlot Russland i 1839 for å leve som profesjonell sjakkspiller i Paris.

## Liv og karriere
Kieseritzky var den yngste av advokaten Otto Wilhelm Kieseritzky og Catharina Felicitas Hoffmanns fjorten barn. Han studerte filologi og juss, senere matematikk, et fagområde han tidlig viste begavelse i, og ble en ettersøkt og populær matematikklærer i Dorpat.

Blant Kieseritzkys landsmenn var det snart ingen sjakkspiller som kunne nå opp mot ham, og dette hindret utviklingsmulighetene hans. Men grunnen til at han forlot hjemlandet i 1839 var en injurieprosess som ikke er helt kjent i detalj. Selv om han vant saken, fryktet han gjenopptakelse, og 30 år gammel slo han seg ned i Paris der han bodde til han døde, bare 47 år gammel.

I Paris gjorde han seg bemerket som en profesjonell sjakkspiller, og var jevnlig å treffe i det berømte *[[Café de la Régence]]*. Kieseritzky ble snart en ledende fransk mester. I 1851 deltok han i den internasjonale sjakkturneringen i London, den første gangen de beste europeiske sjakkspillerne møttes.

Kieseritzky var en glimrende kombinasjonsspiller og representant for den såkalte romantisk sjakkepoken. En hovedvariant av kongespringergambit som oppstår etter *1. е2-е4 е7-е5 2. f2-f4 e5xf4 3. Sg1-f3 g7-g5 4. h2-h4 g5-g4 5. Sf3-e5* er oppkalt etter ham. I sjakkhistorien har Kieseritzky fått et varig ry som den tapende part i «det udødelige partiet», et parti han spilte mot Adolf Anderssen i London 1851. Kieseritzky, med svarte brikker, var matt etter bare 23 trekk, men bidro med sitt spill til en av de vakreste matt- og offerkombinasjonene i sjakkhistorien. Kieseritzky vant for øvrig hele matchen med 9:6 (+8 −5 =2).

Kieseritzkys høyeste historiske Elo-tall er 2734, nådd i begynnelsen av 1851.

## Kjente partier
* «Det udødelige partiet» mot Adolf Anderssen, London 1851

## Referanser


## Litteratur
* Tomasz Lissowski/Bartłomiej Macieja: *Zagadka Kieseritzkiego.* [Kieseritzkys gåte], Warszawa 1996.
* Gerald Schendel: *Lionel Kieseritzky (1806–1853).* ChessBase Magazin Nr. 85 (desember 2001), s.&nbsp;21–26
* Mario Ziegler: *Das Schachturnier London 1851.* ChessCoach, St. Ingbert 2013. ISBN 978-3-944158-00-6, S. 78–87

## Eksterne lenker
* 
* Gerald Schendel: ''Wer war Lionel Kieseritzky?'', chessbase.de
* Kieseritzky, *Sarah's Chess Journal*
* Kieseritzky-familien
Skatten fra Miklagard

***Skatten fra Miklagard*** er en spenningsroman for ungdom fra 2014 skrevet av Tom Egeland. Handlingen foregår i vikingtida. Boken er en oppfølger av *[[Katakombens hemmelighet]]* (2013).

## Referanser
Magne Henriksen (politiker)

**Magne Henriksen** (1920–1987) var en norsk lokalpolitiker. Han var ordfører både i Fåberg og Lillehammer. Han representerte Arbeiderpartiet.

Da kommunene Fåberg og Lillehammer ble slått sammen, ble Henriksen ordfører i den nye kommunen. Han var ordfører i Lillehammer fra 1964 til 1975. Før det hadde han vært ordfører i Fåberg i fire år. Henriksen var medlem av fylkestinget i Oppland fra 1960 til 1983.

## Referanser